પણ વાત આપણે ધારીએ તેટલી સીધી ને સાદી નથી. પરમતત્ત્વ પરમાત્માના મિલનની ઉત્કૃષ્ટ ઝંખના-તાલાવેલી હોય ને તો પછી ઘૂંઘટ રૂપી પદદો હટાવવો જ પડે. એ પડદો, એ ઘૂંઘટ ક્યો? કોઇ સાદું કપડું હટાવવાની આ વાત નથી. અહીં તો કામ, ક્રોધ, લોભ, મોહ, મદ અને મત્સર આ છ વિકારોનો પડદો દૂર કરવાનો છે, એને આઘો ફેંકવાનો છે. એ ષડ્ વિકારો સતત ઇશ્વરના અને તમારા મિલનમાં પદદો બનીને ખડે પગે ચોકીદારની જેમ ઊભા જ છે, એકની ડ્યુટી પૂરી થાય તે પહેલાં જ બીજો હાજર. એક સાથે બે ત્રણ જણા ડ્યુટી ભરતા હોય.